22.6.85 De Europæiske Fællesskabers Tidende Nr. C 153/7 
Brev fra Kommissionen til medlemsstaterne vedrørende korn og raps 
(85/C 153/07) 
Hr. minister, 
Rådet for De europæiske Fællesskaber har ikke vedtaget 
landbrugspriserne rettidigt for korn og raps for høståret 
1985/86. For raps og hård hvede begynder høståret den 
1. juli. Den begynder for øvrige kornarter den 1. august; 
priserne for det nye høstår anvendes imidlertid på et tid­
ligere tidspunkt i visse af Fællesskabets sydlige områder. 
I varetagelsen af de opgaver, Kommissionen er pålagt 
ved traktaten, ser den sig tvunget til, hvis denne karens 
vedvarer, at træffe midlertidige retsbevarende forvalt-
ningsforanstaltninger, som er påkrævede for at sikre 
kontinuiteten i den fælles landbrugspolitiks gennemfø­
relse i de to sektorer fra den 1. juli for raps og hård 
hvede og fra den 1. august for de øvrige kornarter. 
Kommissionen har allerede nu måttet beslutte at iværk­
sætte en særlig foranstaltning for så vidt angår interventi-
onsopkøbsprisen for korn i visse områder i Fællesskabet. 
Kommissionen henleder Deres regerings opmærksomhed 
på, at det i henhold til traktatens artikel 5 påhviler med­
lemsstaterne at træffe de fornødne foranstaltninger til at 
hindre en afbrydelse af de fælles markedsordningers 
funktion, så længe Rådet ikke har truffet afgørelse. 
Efter Kommissionens opfattelse må de retsbevarende for­
anstaltninger være i overensstemmelse med følgende ge­
nerelle retningslinjer: 
1. Forvaltningen af de pågældende sektorer skal ske på 
grundlag af ordningerne i høståret 1984/85, navnlig 
hvad angår de priser, der blev anvendt i nævnte 
høstår. 
Kommissionen vil imidlertid tage hensyn til de særlige 
forhold i de enkelte sektorer. Således er der i de fæl­
les markedsordninger for korn og raps (henholdsvis 
artikel 3a i forordning (EØF) nr. 2727/75 og artikel 
24a i forordning nr. 136/66/EØF) fastsat, at der sker 
en obligatorisk nedsættelse af priserne for det nye 
høstår, hvis den faktiske gennemsnitlige produktion i 
de tre seneste høstår overstiger de fastsatte garanti­
tærskler. 
2. En sådan overskridelse har ikke fundet sted for hård 
hvede. For dette produkt bør de interventionsopkøbs-
priser, der blev anvendt i høståret 1984/85, derfor op­
retholdes. 
3. Derimod er tærsklen for raps blevet overskredet, hvil­
ken må medføre en prisnedsættelse for det nye høstår. 
Under disse betingelser vil selv en foreløbig oprethol­
delse af den interventionspris, der blev anvendt i 
høståret 1984/85, indebære en ubestridelig risiko for 
omfattende interventionstilførsler af rapsfrø, hvilket 
kan medføre en varig forstyrrelse af ligevægten i 
denne sektor. Sådanne opkøb, der er obligatoriske for 
interventionsorganerne, vil forvaltningsmæssigt være 
så meget mere uønskede, som de vil medføre unød­
vendige offentlige udgifter, der måske ikke ville 
kunne tiltrædes af Rådet. Derfor vil Kommissionen træffe beslutning om en 
nedsættelse af interventionsopkøbsprisen på 1,8 % for 
raps fra den 1. juli 1985. 
Denne nedsættelse er rimelig, eftersom det næsten er 
sikkert, at Rådet ikke vil fastsætte de nye priser på et 
lavere niveau end det for det foregående høstår gæl­
dende, nedsat med 1,8 %. Dette er fundet acceptabelt 
af langt de fleste delegationer og svarer i øvrigt til 
Kommissionens ændrede forslag. 
4. Hvis Rådet ikke ser sig i stand til rettidigt at fastsætte 
priserne for det nye høstår for de øvrige kornarter 
fraset hård hvede, vil Kommissionen af samme årsager 
se sig foranlediget til at beslutte en nedsættelse på 
1,8 % for interventionsprisen for disse kornarter fra 
den 1. august. 
5. I henhold til artikel 3, stk. 3, i forordning (EØF) nr. 
2727/75, der fastsætter faktisk anvendelse af interven-
tionsopkøbspriserne for det nye høstår allerede fra 
den 1. juni for alle kornarter i Grækenland (og alle­
rede den 16. maj for byg i samme land), i Italien og i 
visse middelhavsområder i Frankrig, er Kommissionen 
endvidere nødt til for de tre nævnte medlemsstater at 
træffe beslutning om øjeblikkelig anvendelse af en 
nedsættelse på 1,8 % for interventionsopkøbspriserne 
for alle kornarter undtagen hård hvede (:;'). 
6. Med hensyn til kornindførslerne vil Kommissionen 
fastsætte afgifterne på grundlag af de tærskelpriser, 
der blev anvendt i 1984/85, justeret efter den indvirk­
ning, der skyldes nedsættelsen af interventionsopkøbs­
priserne med 1,8 %, således at der undgås en utilsig­
tet forhøjelse af fællesskabspræferencen. 
7. Vilkårene for finansiering via EUGFL af de i dette 
brev omhandlede foranstaltninger forbliver uændrede. 
Forskuddene til medlemsstaterne for at sikre foran­
staltningernes gennemførelse fastlægges på grundlag 
af ovennævnte principper. 
Jeg beder Dem venligst om at henlede Deres regerings 
opmærksomhed på, at det drejer sig om retsbevarende 
foranstaltninger, som er påkrævede for at sikre de fælles 
markedsordningers anvendelse i raps- og kornsektoren, 
således at for store forstyrrelser undgås, og for at be­
skytte de handlendes interesser, uden at Rådets endelige 
afgørelser i øvrigt foregribes. 
Modtag, hr. minister, forsikringen om min mest udmær­
kede højagtelse. 
På Kommissionens vegne 
Frans ANDRIESSEN 
Næstformand 
(*) Kommissionens afgørelse 85/309/EØF (EFT nr. L 163 af 
22. 6. 1985).